KOMMISSIONENS FORORDNING (EF) Nr. 297/96 af 16. februar 1996 om fastsættelse af de endelige regionale referencebeløb for producenter af sojabønner, rybs- eller rapsfrø og solsikkefrø for produktionsåret 1995/96

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1765/92 af 30. juni 1992 om indførelse af en støtteordning for producenter af visse markafgrøder (1), senest ændret ved forordning (EF) nr. 2989/95 (2), særlig artikel 12, og

ud fra følgende betragtninger:

Ifølge artikel 5, stk. 1, litra d), i forordning (EØF) nr. 1765/92 skal Kommissionen beregne et endeligt regionalt referencebeløb baseret på den konstaterede referencepris for oliefrø ved at erstatte den fremskrevne referencepris med den konstaterede referencepris; Kommissionen har bestemt den konstaterede referencepris ud fra de oplysninger, der er givet i henhold til Kommissionens forordning (EØF) nr. 3405/93 (3);

det areal, der er omhandlet i artikel 5, stk. 1, litra f), i forordning (EØF) nr. 1765/92, for hvilket der udbetales godtgørelse for oliefrø, overstiger efter anvendelse af artikel 2, stk. 6, ikke det maksimale garantiareal; de endelige regionale referencebeløb skal derfor ikke nedsættes, jf. artikel 5, stk. 1, litra f), i forordning (EØF) nr. 1765/92;

det loft for det vandede sojabønneareal i Frankrig, der er fastsat i artikel 2 i Kommissionens forordning (EF) nr. 2715/94 (4), senest ændret ved forordning (EF) nr. 1799/95 (5), er ikke blevet overskredet; de endelige regionale referencebeløb skal derfor ikke revideres, jf. artikel 3, stk. 1, sjette afsnit, første punktum, i forordning (EØF) nr. 1765/92;

det maksimale garantiareal er ikke blevet overskredet for produktionsåret 1995/96, og derfor har Kommissionen i overensstemmelse med artikel 5, stk. 1, litra h), i forordning (EØF) nr. 1765/92 besluttet for det pågældende produktionsår ikke at anvende de nedsættelser, der blev anvendt i produktionsåret 1994/95;

visse producenter har i overensstemmelse med artikel 3 i Kommissionens forordning (EF) nr. 240/95 (6) fået udbetalt et forskud beregnet på grundlag af et fremskrevet regionalt referencebeløb, der blev anslået, inden Kommissionen fastsatte de fremskrevne regionale referencebeløb for produktionsåret 1995/96, jf. artikel 1, stk. 2, i Kommissionens forordning (EF) nr. 1747/95 (7), alle øvrige producenter fik udbetalt det forskud, der er fastsat i artikel 2 i forordning (EF) nr. 1747/95;

ifølge artikel 8, stk. 1, i Kommissionens forordning (EØF) nr. 2294/92 af 31. juli 1992 om gennemførelsesbestemmelser til støtteordningen for producenter af oliefrø som omhandlet i Rådets forordning (EØF) nr. 1765/92 (8), senest ændret ved forordning (EF) nr. 2989/95 (9), anvendes ved enhver udbetaling i løbet af det pågældende produktionsår den landbrugsomregningskurs, der gælder den første dag i nævnte produktionsår;

Den Fælles Forvaltningskomité for Korn, Fedtstoffer og Tørret Foder har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

1. Bilag I indeholder en kort forklaring af, hvordan de endelige regionale referencebeløb som omhandlet i artikel 5, stk. 3, i forordning (EØF) nr. 1765/92 beregnes.

2. De endelige regionale referencebeløb for produktionsåret 1995/96 er anført i bilag II.

3. Ved beregning af den godtgørelse til oliefrøproducenter, der er omhandlet i artikel 11, stk. 4, i forordning (EØF) nr. 1765/92, tager myndighederne hensyn til:

a) enhver nedsættelse af producentens støtteberettigede areal og af godtgørelsen

b) ethvert forskud udbetalt i overensstemmelse med artikel 3 i forordning (EF) nr. 240/95 eller artikel 2 i forordning (EF) nr. 1747/95.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 16. februar 1996.

På Kommissionens vegne

Franz FISCHLER

Medlem af Kommissionen

(1) EFT nr. L 181 af 1. 7. 1992, s. 12.

(2) EFT nr. L 312 af 23. 12. 1995, s. 5.

(3) EFT nr. L 310 af 14. 12. 1993, s. 10.

(4) EFT nr. L 288 af 9. 11. 1994, s. 11.

(5) EFT nr. L 174 af 26. 7. 1995, s. 22.

(6) EFT nr. L 29 af 8. 2. 1995, s. 2.

(7) EFT nr. L 169 af 19. 7. 1995, s. 6.

(8) EFT nr. L 221 af 6. 8. 1992, s. 22.

(9) EFT nr. L 312 af 23. 12. 1995, s. 5.

BILAG I

KORT FORKLARING AF, HVORDAN DET ENDELIGE REGIONALE REFERENCEBELØB FOR OLIEFRØPRODUCENTER FOR PRODUKTIONSÅRET 1995/96 BEREGNES.

Justering af støtteudbetalingerne i henhold til artikel 5, stk. 1, litra d), i forordning (EØF) nr. 1765/92 - Endelige regionale referencebeløb.

1. Den konstaterede referencepris for oliefrø, der er udtryk for den konstaterede gennemsnitspris på markederne i produktionsåret 1995/96, er blevet anslået til 222,268 ECU/ton. Denne konstaterede referencepris er blevet beregnet på grundlag af de indgivne bud og de priser, som medlemsstaterne har oplyst i overensstemmelse med forordning (EØF) nr. 3405/93.

2. Den konstaterede referencepris ligger på et sådant niveau, at det er nødvendigt at nedsætte det fremskrevne niveau for de godtgørelser, der udbetales til producenter af oliefrø i henhold til artikel 5 i forordning (EØF) nr. 1765/92, med 4 %. De endelige regionale referencebeløb vil blive fastsat til et niveau, der er 4 % lavere end de fremskrevne regionale referencebeløb fastsat ved forordning (EF) nr. 1747/95.

BILAG II

>TABELPOSITION>